Lejligheden er sådan set i orden. Badeværelse og køkken er upåklagelige. Lejligheden er indrettet med to soveværelser og der er så sat et spisebord og en topersoners sofa op i entreen. Det virker ikke helt godt. Der er utrolig meget trakfikstøj, og da man ikke har et hyggeligt sted at sidde i lejligheden, føler man, at man er nødt til hele tiden at være på farten. Min veninde og jeg valgte lejligheden fordi, der er to soverum, men vi manglede klart et hyggeligt sted at sidde med et glas vin. Vi ville ønske at vi havde taget en lejlighed i samme område, men væk fra den store befærdede gade. Vi vil ikke vælge denne lejlighed igen, selv om den er ren og pæn og alt fungerer.